1.8.2022
2.4.
SL
Uradni list Evropske unije
L 201/69
Preskusi kakovosti slike
Preskuse kakovosti slike za rentgensko opremo bi bilo treba opraviti z uporabo preskusnega vzorca za človeško prepoznavanje, ki je opisan v naslednjem mednarodnem standardu: — ASTM F792-17e1, Standardna praksa ocenjevanja slikovnega delovanja rentgenskih sistemov za varovanje, ASTM International, West Conshohocken, PA, 2017, www.astm.org.
Kakovost slike rentgenske opreme bi bilo treba oceniti z uporabo naslednjih devetih preskusov: 2.4.1.
Preskus 1: prikaz žic — Sposobnost rentgenske opreme, da prikaže slike, ki jih lahko upravljavec uporabi za prepoznavanje kovinskih žic.
2.4.2.
Preskus 2: uporabni prodor — Sposobnost rentgenske opreme, da ustvari sliko, ki upravljavcu ali algoritmu omogoča odkrivanje žic, zakritih z materialom za blokiranje različne debeline.
2.4.3.
Preskus 3: prostorska ločljivost — Sposobnost rentgenske opreme, da ločeno prikaže tesno skupaj postavljene visokokontrastne predmete.
2.4.4.
Preskus 4: enostavni prodor — Sposobnost rentgenske opreme, da prikaže slike, ki jih lahko upravljavec uporabi za prepoznavanje svinčenih številk, ki bi bile sicer zakrite z materialom, ki blokira jeklo.
2.4.5.
Preskus 5: prikaz slike tankega organskega materiala — Sposobnost rentgenske opreme, da prikaže slike, ki jih lahko upravljavec uporabi za prepoznavanje tankih delov organskega materiala.
2.4.6.
Preskus 6: občutljivost na kontraste v jeklu — Sposobnost rentgenske opreme, da prikaže slike, ki jih lahko upravljavec uporabi za prepoznavanje plitvih krožnih vdolbin v jeklu.
2.4.7.
Preskus 7: razlikovanje med materiali — Sposobnost rentgenske opreme, da prikaže slike, ki jih lahko upravljavec uporabi za razlikovanje med materiali z različnimi dejanskimi atomskimi števili.
2.4.8.
Preskus 8: razvrstitev materialov — Sposobnost rentgenske opreme, da prikaže slike, ki jih lahko upravljavec uporabi za dosledno prepoznavanje določenega materiala različnih debelin.
2.4.9.
Preskus 9: razlikovanje med organskim materialom — Sposobnost rentgenske opreme, da prikaže slike, ki jih lahko upravljavec uporabi za razlikovanje med organskim materialom z različnimi dejanskimi atomskimi števili.
2.5.
Mejne vrednosti kakovosti slike
Glede na preskusni vzorec za človeško prepoznavanje iz ASTM F792-17e1 bi morale biti najnižje mejne vrednosti za vsak preskus kakovosti slike take, kot so opisane v preglednici 2.3.
Da bi bila rentgenska oprema upravičena do posebnega standarda, bi morala dosegati ustrezne minimalne mejne vrednosti za vse preskuse kakovosti slike.